बाराबंकी। केन्द्रीय इस्पात मंत्री बेनी प्रसाद वर्मा जब भड़ास निकालने पर उतरते हैं तो उनकी जबान फिसल ही जाती है और दिल का गुबार जुबां पर आ ही जाती है। ऐसे में आज जब उन्होंने कांग्रेस सांसद पीएल पुनिया को पंजाब का निवासी बता डाला तो कांग्रेस की गुटबाजी भी उभरकर सामने आ गयी। फिलहाल पुनिया ने इस मुद्दे पर सधा जवाब देकर एक बार फिर यह साबित किया कि वे संगठन के दायरे में रहने वाले नेता हैं। कांग्रेस के बड़े नेताओं का दुरावपन प्रथम चरण के चुनाव के सम्पन्न होते ही सतह पर आता दिखाई दिया। यहां एक बार फिर बेनी प्रसाद वर्मा की बाराबंकी जनपद का नेता बनने की छटपटाहट प्रत्यक्ष तौर पर नजर आयी।